اشيخ انا طالب رايح اولي كليه بحب واحده جدا وهي بتحبني واهلها يعلمو بذالك وامي ايضا تعلم بذالك وانوي ان تكون زوجتي ولكن سني الان مش هيخليهم ف البيت يوافقو ع الخطوبه وانا ليا شهرين مكلمتهاش عشان خايف يكون دا مخالف فأفتني في امري هي بعتتلي تيشرت هديه ع العيد ملبستوش وهدايا قبل كدا هل يجوز استخدمهم؟
حبيبي مش هينفع الوضع ده، غالبا هتقعوا في محرم خصوصا مع طول المدة، وصبر شهرين من غير ما تكلمها في فترة على الأقل 4 سنين جامعة مش مقياس على أنك هتقدر تكمل كده.  لازم الأمور تكون محسومة من الوقتي مع أهلك وأهلها وعلى الأساس ده بيتحدد طبيعة علاقتكما.  ولو أهلها مش راضيين أو مش مناسب لك حتى ماديا الوقتي أنك تخطبها أو تعقد عليها يبقى التواصل الوقتي ملوش معنى وملوش لازمة.  متلبسش التيشرت مش عشان حرام، ولكن استعمالك لهداياها له دلالة تانية عندها وهيعلقها بك أكتر.  ربنا يوفقك لكل خير يا حبيبي